section_heading: O albumu
paragraph_text: Nakon eksperimentalnijeg 34.788%... Completea, ovaj album označava povratak tradicionalnijem stilu tekstova i doom zvuku grupe. Usto je prvo glazbeno izdanje My Dying Bridea od The Sexuality of Bereavementa iz 1994. godine na kojem se pojavljuju growlani vokali, iako je Aaron Stainthorpe izmijenio i proširio svoj stil pjevanja. Budući da je Calvin Robertshaw napustio skupinu usred snimanja albuma, sve je gitarske dionice na albumu snimio Andrew Craighan. Gitarist Hamish Glencross zamijenio je Robertshawa 2000. godine. Klavijaturističke je dionice svirao Jonny Maudling iz grupe Bal-Sagoth. Ovo je također prvi album My Dying Bridea na kojem je bubnjeve svirao Shaun Steels, koji će ostati u skupini do 2006. godine.